Шарпілаўка (Гомельская вобласьць)

Шарпі́лаўка - вёска ў Гомельскім раёне Гомельскай вобласьці, на правым беразе ракі Сож. Адміністрацыйны цэнтар Шарпілаўскага сельсавету. Насельніцтва 749 чал. (2004). Знаходзяцца за 37 км на поўдзень ад Гомелю і за 15 км ад чыгуначнай станцыі Краўцоўка на лініі Гомель - Чарнігаў, каля аўтадарогі Новая Гута - Гомель. == Гісторыя == Паводле пісьмовых крыніцаў вядомая з XVIII стагодзьдзя як вёска ў Рэчыцкім павеце Менскага ваяводзтва Вялікага Княства Літоўскага. У выніку першага падзелу Рэчы Паспалітай (1772) апынулася ў складзе Расейскай імпэрыі. З 1775 року вёска знаходзілася ў валоданьні фэльдмаршала графа П. Румянцава-Задунайскага. З 1834 року валоданьне фэльдмаршала графа І. Паскевіча. У 1811 року ў Беліцкім павеце Магілёўскай губэрні. У 1833 року ў Хомінской эканоміі Гомельскага маёнтку. З 1880 року ў вёсцы працавала хлебазапасная крама. У 1897 року - школа граматы, хлебазапасная крама, 2 ветракі, 2 крупадзёрні, гамарня, карчма. У Дзятлавіцкай воласьці Гомельскага павету Магілёўскай губэрні. Дзейнічала народная вучэльня (у 1907 року 60 вучняў). У 1908 року дзейнічала царква. У 1926 року працавалі паштовы пункт, школа, крама. З 8 сьнежня 1926 року цэнтар Шарпілаўскага сельсавету Дзятлавіцкага, з 4 жніўня 1927 року Гомельскага, з 10 лютага 1931 року Лоеўскага, з 25 сьнежня 1962 року Рэчыцкага, з 15 студзеня 1964 року Гомельскага раёнаў Гомельскай акругі (да 26 ліпеня 1930 року), з 20 лютага 1938 року Гомельскай вобласьці. У 1930 року ў вёсцы працавалі 2 ветракі, 2 гамарні, 2 конныя крупадзёрні. У 1959 року цэнтар гаспадаркі «Міжрэчча». == Насельніцтва == 1788 - 62 жыхары 1798 - 73 жыхары 1811 - 28 двароў, 95 жыхароў мужчынскага полу 1833 - 97 рэвіскіх душ 1885 - 109 двароў, 492 жыхары 1897 - 147 двароў, 1021 жыхар (паводле перапісу) 1908 - 169 двароў, 1340 жыхароў 1926 - 246 двароў 1959 - 961 жыхар (паводле перапісу) 1999 - 747 жыхароў 2004 - 280 двароў, 749 жыхароў === Інфраструктура === У Шарпілаўцы знаходзяцца кравецкая майстэрня, сярэдняя школа, дом культуры, 2 бібліятэкі, дзіцячы санаторы «Верасок», комплексны прыёмны пункт, фэльчарска-акушэрскі пункт, дзіцячы сад-ясьлі, аддзяленьне сувязі, сталоўка, 5 крамаў, лазьня. == Забудова == У вёсцы 280 жылых дамоў (2004). Плянаваньне складаецца са зьлёгку выгінастай доўгай, мэрыдыяннай скіраванасьці, вуліцы. Паралельна да яе на ўсходзе праходзіць кароткая вуліца, а на захадзе кароткая вуліца з завулкам. Жылыя хаты драўляныя, сядзібнага тыпу. === Вуліцы === 40 гадоў Кастрычніка 50 гадоў Кастрычніка Моладзевая Савецкая Цэнтральная === Страчаная спадчына === Царква == Вядомыя выхадцы == Анатоль Грачанікаў (1938-1991) - беларускі паэт, ляўрэат Дзяржаўнай прэміі Беларусі (1984), перакладнік, публіцыст, аўтар кніжак для дарослых і дзяцей Марыя Зубчынская - заслужаная настаўніца Беларусі Іван Мядзьведзеў - беларускі паэт Іван Харламаў (1920-2003) - доктар пэдагагічных навук, прафэсар, акадэмік НАН Беларусі, заслужаны чалец Расейскай акадэміі адукацыі == Літаратура == Гарады і вёскі Беларусі: Энцыклапедыя. Т. 1, кн. 1. Гомельская вобласць / С.В. Марцэлеў; рэдкал.: Г.П. Пашкоў (гал. рэд.) [і інш.]. - Менск: БелЭн, 2004. - 632 с.: іл. ISBN 985-11-0303-9. == Вонкавыя спасылкі == Шарпілаўка, Radzima.org Прагноз надвор’я ў в. Шарпілаўка(недаступная спасылка)

Source: original